CELEX: 32009R1019
Language: fi
Date: 2009-10-28 00:00:00
Title: Komission asetus (EY) N:o 1019/2009, annettu 28 päivänä lokakuuta 2009 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä (Pouligny-Saint-Pierre (SAN))

29.10.2009   
            
            
               FI
            
            
               Euroopan unionin virallinen lehti
            
            
               L 282/3
            
         
      KOMISSION ASETUS (EY) N:o 1019/2009,
   annettu 28 päivänä lokakuuta 2009,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä (Pouligny-Saint-Pierre (SAN))
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 9 artiklan 2 kohdan toisen virkkeen,
   sekä katsoo seuraavaa:
   
               (1)
            
            
               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti ja kyseisen asetuksen 17 artiklan 2 kohdan nojalla tutkinut Ranskan pyynnön muuttaa komission asetuksella (EY) N:o 1107/96 (2) rekisteröidyn suojatun alkuperänimityksen ”Pouligny-Saint-Pierre” eritelmää.
            
         
               (2)
            
            
               Pyynnön tavoitteena on eritelmän muuttaminen tarkentamalla maidon käsittelyä ja lisäaineita koskevia käytäntöjä Pouligny-Saint-Pierre -juuston valmistuksessa. Käytännöillä varmistetaan alkuperänimityksellä suojatun juuston keskeisten ominaisuuksien säilyminen.
            
         
               (3)
            
            
               Komissio on tutkinut kyseessä olevan muutoksen ja katsonut sen olevan perusteltu. Koska muutos on asetuksen (EY) N:o 510/2006 9 artiklan mukaisesti vähäinen, komissio voi hyväksyä sen ilman kyseisen asetuksen 5, 6 ja 7 artiklassa kuvattua menettelyä,
            
         ON ANTANUT TÄMÄN ASETUKSEN:
   1 artikla
   Muutetaan suojatun alkuperänimityksen ”Pouligny-Saint-Pierre” eritelmä tämän asetuksen liitteen I mukaisesti.
   2 artikla
   Yhteenveto, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä lokakuuta 2009.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 93, 31.3.2006, s. 12.
   
      (2)  EYVL L 148, 21.6.1996, s. 1.
   
      LIITE I
      Hyväksytään suojatun alkuperänimityksen ”Pouligny-Saint-Pierre” eritelmän muutokset seuraavasti:
      
         ”Valmistusmenetelmä”
      
      Tuotteen valmistusmenetelmän kuvausta koskevaa eritelmän 5 kohtaa täydennetään seuraavilla määräyksillä:
      
         ”(…) Maito voidaan juoksettaa ainoastaan juoksetteella.
         Maidon tiivistäminen veden osittaisella poistamisella ennen saostamista on kielletty.
         (…) Maitoraaka-aineiden, keskeneräisten tuotteiden ja tuoreen juuston säilytys miinusasteessa on kiellettyä.
         Maitoraaka-aineiden lisäksi maidossa tai valmistuksessa sallitaan ainesosina, valmistuksen apuaineina tai lisäaineina ainoastaan juoksutin, vaarattomat bakteeriviljelmät, hiivat ja jalohomeet sekä suola.
         (…) Tuoreen ja kypsytettävän juuston säilytys suojakaasussa on kielletty.”
      
   
   
      LIITE II
      
         YHTEENVETO
      
      Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu neuvoston asetus (EY) N:o 510/2006
      
         ”POULIGNY-SAINT-PIERRE”
      
      EY-nro: FR-PDO-0117–0128/29.3.2006
      
         SAN (X) SMM ( )
      
      Tässä yhteenvedossa esitetään tuote-eritelmän pääkohdat tiedotustarkoituksessa.
      1.   Jäsenvaltion toimivaltainen viranomainen
      
      
                  Nimi
               
               
                  :
               
               
                  Institut national de l’origine et de la qualité
               
            
                  Osoite
               
               
                  :
               
               
                  51 rue d’Anjou, 75008 Paris, FRANCE
               
            
                  Puhelin
               
               
                  :
               
               
                  +33 153898000
               
            
                  Faksi
               
               
                  :
               
               
                  +33 153898060
               
            
                  Sähköposti
               
               
                  :
               
               
                  info@inao.gouv.fr
               
            2.   Hakijaryhmittymä
      
      
                  Nimi
               
               
                  :
               
               
                  Syndicat des producteurs de Pouligny-Saint-Pierre
               
            
                  Osoite
               
               
                  :
               
               
                  Maison de l’agriculture, 65 avenue Gambetta, 36300 Le Blanc, FRANCE
               
            
                  Puhelin
               
               
                  :
               
               
                  +33 254375213
               
            
                  Faksi
               
               
                  :
               
               
                  +33 254370421
               
            
                  Sähköposti
               
               
                  :
               
               
                  syndicataocpouligny@tele2.fr
               
            
                  Kokoonpano
               
               
                  :
               
               
                  Tuottajat/jalostajat (X) Muu ( )
               
            3.   Tuotelaji
      
      
                  Luokka 1.3:
               
               
                  Juustot
               
            4.   Eritelmä
      
      (yhteenveto asetuksen (EY) N:o 510/2006 4 artiklan 2 kohdan mukaisista edellytyksistä)
      4.1   Nimi
      
      ”Pouligny-Saint-Pierre”
      4.2   Kuvaus
      
      Vuohenmaidosta valmistettu pehmeä, täysirasvainen, kevyesti suolattu pintahomejuusto, joka on perustaltaan neliömäisen pyramidin muotoinen.
      Sen rasvapitoisuus on vähintään 45 prosenttia kuiva-aineesta, ja kuiva-ainepitoisuuden on oltava kussakin juustossa vähintään 90 grammaa.
      4.3   Maantieteellinen alue
      
      22 kuntaa Indren departementissa:
      
                   
               
               
                  Blanc’n ja Tournon-Saint-Martinin kantoneissa kaikki kunnat
               
            
                   
               
               
                  Bélâbren kantonissa Mauvières ja Saint-Hilaire-sur-Bénaize
               
            
                   
               
               
                  Mézières-en-Brennen kantonissa Azay-le-Ferron
               
            4.4   Alkuperätodisteet
      
      Jokainen maidontuottaja, jalostuslaitos ja kypsytyslaitos tekee soveltuvuusilmoituksen, jonka INAO rekisteröi. Sen perusteella INAO pystyy tunnistamaan kaikki toimijat. Jokaisen toimijan on pidettävä INAO:n saatavilla rekisterit sekä kaikki maidon ja juustojen alkuperän, laadun ja tuotantoedellytysten tarkastamisen kannalta tarvittava aineisto.
      Alkuperänimityksellä suojatun tuotteen ominaispiirteiden tarkastamisen yhteydessä tuotteiden laatu ja luonteenomaisuus varmistetaan analyyttisellä ja aistinvaraisella tutkimuksella.
      4.5   Valmistusmenetelmä
      
      Maidon tuotannon sekä juuston valmistuksen ja kypsytyksen on tapahduttava maantieteellisellä alueella.
      Juusto valmistetaan valtaosin maitohappobakteereilla, joskin hieman juoksutetta lisätään. Juustomassaa pidetään muoteissa 24–36 tuntia, minkä jälkeen se poistetaan muoteista ja suolataan. Juustoa kypsytetään vähintään kymmenen päivän ajan.
      4.6   Yhteys maantieteelliseen alueeseen
      
      Tämä tourainelainen vuohenjuusto on erottunut muista seudun juustoista muotonsa vuoksi jo 1700-luvulta lähtien. Juuston muodon sanotaan olevan peräisin Poulignyn kunnan kellotornista. Juusto saavutti nopeasti mainetta, josta on osoituksena Pariisissa vuoden 1901 kilpailussa saatu mitali. Tuottajasyndikaatti ryhtyi hyvin aikaisessa vaiheessa toimiin juuston erikoislaadun säilyttämiseksi, ja sille myönnettiinkin vuonna 1976 alkuperänimitys.
      Alkuperänimitykseen liittyvä tuotantoalue on yhtenäinen ilmastonsa (lämpimämpi ja kuivempi kuin lähiympäristössä), maaperänsä (köyhä, savinen ja hiekkainen) ja kasvistonsa suhteen. Nämä tekijät ovat suotuisia vuohien kasvatukselle, mikä vuorostaan on johtanut kyseessä olevan juuston perinteiseen valmistukseen.
      4.7   Valvontaelin
      
      
                  Nimi
               
               
                  :
               
               
                  Institut national de l’origine et de la qualité (INAO)
               
            
                  Osoite
               
               
                  :
               
               
                  51 rue d’Anjou, 75008 Paris, FRANCE
               
            
                  Puhelin
               
               
                  :
               
               
                  + 33 153898000
               
            
                  Faksi
               
               
                  :
               
               
                  + 33 153898060
               
            
                  Sähköposti
               
               
                  :
               
               
                  info@inao.gouv.fr
               
            Institut National des Appellations d’Origine on maatalousministeriön alainen hallinnollinen julkinen laitos, joka on oikeudelliselta muodoltaan oikeushenkilö.
      INAO on vastuussa alkuperänimityksellä suojattujen tuotteiden tuotanto-olosuhteiden valvonnasta.
      
                  Nimi
               
               
                  :
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Osoite
               
               
                  :
               
               
                  59, boulevard Vincent Auriol, 75703 Paris Cédex 13, FRANCE
               
            
                  Puhelin
               
               
                  :
               
               
                  +33 144871717
               
            
                  Faksi
               
               
                  :
               
               
                  +33 144973037
               
            DGCCRF on talous-, valtiovarain- ja teollisuusministeriön yksikkö.
      4.8   Merkinnät
      
      Juustojen päällysmerkinnöissä on oltava alkuperänimitys ”Pouligny-Saint-Pierre” kirjaimin, joiden on oltava kooltaan vähintään kaksi kolmasosaa merkintöjen suurimmasta kirjaimesta.